section_heading: Životopis
paragraph_text: Završila je jezičnu gimnaziju, studira filozofiju i religijske kulture na Filozofskom fakultetu Družbe Isusove. Pohađala je dramske sekcije u Exitu i ZKM-u. U sklopu glumačke grupe nastupala je u Zagrebu i Zadru na Goethe institutu. Bavi se suvremenim plesom, jogom i žongliranjem. Ekološki je osviještena te kao prijevozno sredstvo isključivo koristi bicikl. Član je Hrvatskog istraživačkog kluba (HIK) koji organizira razne ekspedicije. Zbog svestranosti i znatiželje, ne ostaje joj dovoljno vremena za sve u čemu bi se htjela okušati, jako je zaigrana te smatra da je u životu najvažnije ne dopustiti da zaboravimo na dijete u nama. Krajem 2007-e napustila je glumačku ekipu RTL-ove sapunice "Zabranjena ljubav", jer je odlučila putovati zemljama Srednje i Južne Amerike do kolovoza 2008.